Donny Osmond

**Donald Clark Osmond**, joka paremmin tunnetaan nimellä **Donny Osmond** (s. 9. joulukuuta 1957 Ogden, Utah, on yhdysvaltalainen laulaja, tanssija, näyttelijä, televisiojuontaja ja entinen teini-idoli. Hän saavutti kuuluisuutta The Osmonds-yhtyeen jäsenenä yhdessä neljän vanhemman veljensä kanssa. Tällöin he pääsivät useita kertoja kymmenen eniten myydyn levyn listalle ja saivat muutamia kultalevyjä. Soolouransa Donny Osmond aloitti 1970-luvun alussa ja pääsi myös toisinaan kymmenen eniten myydyn levyn listalle.

Yhdysvalloissa Osmond tunnetaan myös televisiossa vuosina 1976–1979 esitetystä varieteesarjasta *Donny & Marie*, jota hän juonsi yhdessä sisarensa Marie Osmondin kanssa. Yhdessä Marien kanssa Donny julkaisu myös joukon menestyneitä musiikkikappaleita saavuttaen kultalevyjä sekä juonsi vuosina 1998–2000 Daytime Emmy Award -palkinnon saanutta keskusteluohjelmaa *Donny & Marie*. Vuosina 2008–2019 he pitivät Flamingo Las Vegasissa lauantaisin yhteisesityksen, jonka nimi oli myös *Donny & Marie*.

Donny Osmond on myös kilpaillut menestyksellisesti kahdessa tosi-tv-ohjelmassa. Hän voitti *[[Dancing with the Stars (yhdysvaltalainen televisiosarja)|Dancing with the Stars]]* -kilpailun sen 9. tuotantokaudella vuonna 2009 ja menestyi myös *[[The Masked Singer]]* -kilpailussa sen ensimmäisellä tuotantokaudella vuonna 2019.  Vuosina 2002–2004 hän myös juonsi *Pyramid* -nimistä kilpailuohjelmaa.

## Syntyperä ja varhaisvaiheet
Donny Osmond syntyi 9. joulukuuta 1957 Ogdenisa, Utahissa, Olive May Osmondin (o.s. Davis, 1925–2004) ja George Virl Osmondin (1917–2007) seitsemäntenä lapsena. Hänen veljiään ovat Virl, Tom, Alan, Wayne, Merrill, Jay ja Jimmy Osmond, ja Marie Osmond on hänen sisarensa. Heistä Donnyn lisäksi Alan, Wayne, Merrill ja Jay kuuluivat suosittuun The Osmonds -lauluyhtyeeseen. Sisarustensa tavoin myös Donny kasvatettiin Myöhempien aikojen pyhien Jeesuksen Kristuksen kirkon (mormonikirkon) jäsenenä. Nuorena Osmond sai radioamatööriluvan tunnuksella KA7EVD.

## Musiikkiura
### Teini-idoli 1971–1978

Jay Emerson Williams, Andy Williamsin isä, näki vuonna 1962 Osmond-veljesten (Alan, Wayne, Merrill ja Jay) esiintyvän kvartettina Disneylandissa televisioidussa ohjelmassa *Disneyland After Dark*. Tällöin hän kutsui ryhmän haastatteluun *The Andy Williams Show*-nimistä ohjelmaa varten.  Osmond-veljekset alkoivat säännöllisesti esittää ohjelmassa barbershop-tyyliin sovitettuja ikivihreitä. Vuonna 1963 ohjelmassa esiintyi ensimmäisen kerran myös silloin kuusivuotias veljensä Donny Osmond, joka esitti laulu "You Are My Sunshine". Veljekset esiintyivät ohjelmassa vuoteen 1971 saakka, ja toisinaan mukana oli myös heidän sisarensa Marie.

Donny Osmondista tuli teini-idoli 1970-luvun alussa, jolloin hän alkoi esiintyä, paitsi vanhempien veljiensä kanssa, myös solistina. Hänen kuvansa oli usein *[[Tiger Beat]]*, *[[Flip]]*- ja *[[16 (lehti)|16]]*-lehtien kansissa.  Solistina hän esiintyi ensimmäisen kerran vuonna 1971 cover-versiossa Roy Orbisonin vuonna 1958 levyttämästä kappaleesta *Sweet and Innocent*, joka pääsi myydyimpien levyjen listalla seitsemänneksi. Hänen tulkintansa Steve Lawrencen iskelmästä *Go Away Little Girls* pääsi listan ensimmäiseksi. Seuraavana vuonna hän levytti kappaleet *Hey Girl* ja *I Knew You When* sekä cover-version Paul Ankan kappaleesta *Puppy Love*.  Nämä tekivät hänet kansainvälisesti tunnetuksi, mitä edelleen vahvisti hänen esiintymisensä 20. marraskuuta 1972 ohjelmassa *[[Here's Lucy]]*, jossa hän esitti Nat King Colen laulun *Too Young* sekä yhdessä Lucie Arnazin kanssa laulun *I'll Never Fall in Love Again*.

### Paluu julkisuuteen 1989–1990
1980-luvulla kaikki Osmondit hylkäsivät siihenastisen julkisuus­kuvansa, joka oli suunnattu nuoria katsoja varten, ja toivoivat saavansa enemmän aikuisia kuuntelijoita. Toisin kuin veljensä, jotka siirtyivät country-musiikin suuntaan, Donny pystyi uudistamaan uransa populaari­musiikin parissa. Hän esiintyi odottamatta muiden kuuluisuuksien ja tuntemattomien kanssa laulaen kitaristi Jeff Beckin vuonna 1985 julkaisemasta single-levyn "Ambitious" pohjalta tehdyssä videossa, jonka tuotti Paul Flattery ja johti Jim Yukich. Tätä seurasi vuonna 1986 yht odottamaton esiintyminen Luis Cardenasin videossa "Runaway".  Vuosia myöhemmin hän otti musiikki­tuottaja Steven Machatin kehotuksesta yhteyttä englanti­laiseen laulaja ja lauluntekijä Peter Gabrieliin nähdäkseen, voisivatko Machat ja Gabriel tehdä hänet tunnetuksi aja­nmukaisena nuorena pop-artistina. He onnistuivat, ja Osmond palasi Yhdys­valloissa listoille vuonna 1989 laululla "Soldier of Love" ja "Sacred Emotion".  Levyn *[[Eyes Don't Lie]]* tukemiseksi hän tek aajan kiertueen, jossa olivat mukana myös Eart Wind & Fire -yhtyeen kitaristi Dick Smith, Kenny Loggins ja kosketin­soittaja Mark Jackson.

### Nykyinen musiikkiura vuodesta 1991
Osmond esiintyi vierailevana laulajana Dweezil Zappan versiossa Bee Geesin kappaleessa "Stayin' Alive", joka julkaistiin Zappan albumilla *Confessions* vuonna 1991. Tähän kappaleeseen sisältyi myös Zakk Wylden, Steve Lukatherin,Warren DeMartinin, Nuno Bettencourtin ja Tim Piercen kitarasooloja. Osmond levytti myös laulun "No One Has to Be Alone", joka oli aikaisemmin esiintynyt elokuvassa *[[Maa aikojen alussa|Maa aikojen alussa 9: Matka veden ääreen]]*.
Hän esitti myös Disneyn elokuvassa *[[Mulan (vuoden 1998 elokuva)|Mulan]] laulun "[[I'll Make a Man Out of You]]".

Vuonna 1997 Osmond julkaisi joulualbumin *Christmas at Home*, vuonna 2002 albumin *Somewhere in Time* sekä vuonna 2007 kokoelman suosittuja rakkauslauluja (*Love Songs of the 70s*). 

Vuonna 2004 hän pääsi ensimmäisen kerran sitten vuoden 1973 jälleen Britannian kymmenen suosituimman artistin joukkoon kappaleella *Breeze On By*, jonka julkaistiin levyllä *Brereze on By* ja jonka hän sanoitti yhdessä [[Gary Barlow]]in kanssa.

Vuonna 2014 Osmond julkaisi 17:nnen sooloalbuminsa *The Soundtrack of My Life*. Se sisältää cover-versioita lauluista, joilla hän katsoi olevan itselleen henkilö­kohtaista merkityksiä. Siinä [[Stevie Wonder]] säestää [[harmonikka|harmonikalla]] laulua "My Cherie Amour".

===Donny ja Marie Las Vegasissa===

Sen jälkeen kun Marie Osmond vuonna 2007 oli esiintynyt ohjelmassa *Dancing with the Stars*, hän ja Donny esiintyivät jälleen yhdessä [[MGM Grand Las Vegas]] -teatterissa kahdeksan kertaa heinäkuussa 2008. Tämän jälkeen heidät kutsuttiin esiintymään [[Flamingo Las Vegas]]in 750-paikkaisessa teatteri­salissa. Alun perin heidän oli määrä esiintyä siellä vain kuuden viikon ajan, mutta näytös tuli niin suosituksi, että sitä esitettiin lopulta 11 vuoden ajan, viimeisen kerran 9. marraskuuta 2019. *Donny & Marie* oli 90 minuuttia kestänyt näytös, jonka alussa ja lopussa he lauloivat yhdessä, mutta esittivät sillä välin soolo-osuuksia. Taustalla esiintyi kahdeksan tanssijaa ja yhdeksänhenkinen yhtye. Sali, jossa he esiintyivät, oli nimeltään Flamingo Showroom, mutta vuonna 2014 se sai heidän mukaansa nimen *Donny & Marie Showroom*. Viimeinen heidän yhdessä laulamansa laulu oli "May Tomorrow Be a Perfect Day."

Vuonna 2012 *Las Vegas Review Journal* myönsi Osmondeille heidän esityksessään kolme *Best of Las Vegas* -palkintoa: parhaan esityksen ("Best Show"), parhaiden esiintyjien ("Best All-Around Performer" (Donny & Marie), and parhaan laulajan ("Best Singer") palkinnot. Parhaan laulajan palkinnon Donny sai toisenkin kerran vuonna 2013.

==Elokuvat, radio and televisio==


===*Donny & Marie*===
Vuonna 1974 Donny Osmond ja hänen sisarensa Marie juonsivat yhdessä ohjelmaa *The Mike Douglas Show* viikon ajan. [[Fred Silverman]] järjesti heille mahdollisuuden toimittaa omaa ohjelmaansa, [[American Broadcasting Company]]n vuosina 1976–1979 esittämää varieteesarjaa 
*The Donny & Marie Show*. Vaikutuksestaan Amerikan pop-kulttuuriin heille myönnettiin vuonna 2015 [[TV Land Awards]] -palkinto. Osmond oli ilmaissut pitäneensä valitettavana, että sarjan lähettäminen oli lopetettu ilman että hän ja Marie olisivat voineet itse päättää, kuinka kauan sitä jatkettaisiin.

Donny ja Marie ovat myös juontaneet heidän mukaansa nimettyä puheohjelmaa *Donny & Marie* vuosina 1998–2000. Siinä esiintyi toisinaan myös vierailevia muusikoita. Vaikka ohjelmasta myönnettiin vuosien 2000 ja 2001 *Daytime Emmy Award for Outstanding Talk Show Host* -palkinnot, ohjelma lopetettiin.

===Muita Osmondin juontamia ohjelmia===
Yhdysvalloissa Osmond juonsi kahden tuotanto­kauden ajan (2002–2004) kilpailuohjelmaa *Pyramid*. Myöhemmin vuonna 2007 hän juonsi ohjelman brittiläistä vastinetta Challenge-kanavalla.

Osmond palasi ABC:lle maaliskuussa 2007 juontamaan tosi-tv-ohjelmaa *The Great American Dream Vote*. Se kuitenkin lopetettiin jo kahden jakson jälkeen.

Vuonna 2007 Osmond juonsi kilpailuohjelman *Identity* brittiläistä versiota kanavalla [[BBC Two]].

11. huhtikuuta 2008 Donny Osmond juonsi [[Miss USA|Miss USA Pageant]] -kilpailua [[Las Vegas]]issa yhdessä sisarensa Marian kanssa.

Sarjan *Dancing with the Stars* (*Tanssii tähtien kanssa*) amerikkalaisen version viidennen tuotanto­kauden aikana vuonna 2007 Osmond esiintyi kommentaattorina *Entertainment Tonight*issa, kun hänen sisarensa osallistui kilpailuun.

===Musiikki===
Osmond mainitaan [[Alice Cooper]]in kappaleen "Department of Youth" lopussa albumilla *Welcome to My Nightmare*.

Osmond on esittänyt yhdessä [[Lil Yachty]]n kanssa laulun "Start the Par-dee".

===Elokuvat ja televisio ===
Television piirrossarjassa *Johnny Bravo* Osmond esitti ääninäyttelijänä itseään.

Hän on esiintynyt vierailijana monissa televisio-ohjelmissa kuten *Frendit*, ** ja '[[Hannah Montana]]*.

Vuonna 2003 Osmond esiintyi sisarensa Marien sekä Ozzy Osbournen kanssa Pepsi Twistin mainoksessa Super Bowlissa.

Vuonna 1978 hän esiintyi elokuvassa *[[Goin' Coconuts]]* yhdessä sisarensa Marien kanssa. Hänen tuleva vaimonsa Debbie (o.s. Glenn) esiintyi lyhyesti tämän elokuvan lopussa pyytäen Donnyltä nimikirjoitusta.

Vunna 1982 Osmond esiintyi yhdessä Priscilla Barnesn ja Joan Collinsin kanssa Aaron Spellingin tuottamassa televisio­elokuvassa *[[The Wild Women of Chastity Gulch]]*. Vuonna 1985 hän esiintyi cameo-roolissa itseään esittäen Nile Rodgersin käsikirjoittamalla, Jeff Beckin ohjaamalla videolla "Ambitious".

Vuonna 1998 Osmond valittiin esittämään Shangin laulu *I'll Make a Man Out of You* Disneyn piirros­elokuvassa *[[Mulan (vuoden 1998 elokuva)|Mulan]]*.

Vuonna 1999 Osmond esitti Joosefia musikaalin *[[Joseph and the Amazing Technicolor Dreamcoat]]* elokuvaversiossa.

Vuonna 2002 Osmond esitti laulun "No One Has to Be Alone" musiikki­elokuvassa *[[The Land Before Time IX: Journey to Big Water]]*.

*[[Puuha-Pete]]n* jaksossa "Built to be Wild" Osmond esitti vuonna 2007 Jackaroon roolissa.

Eräässä haastattelussa Osmond totesi, että hänen esiintymisensä elokuvassa *[[College Road Trip]]* ja tulevat esiintymiset kahdessa Disney Channelin ohjelmassa merkitsevät ympyrän sulkeutumista, sillä juuri Walt Disney oli aikoinaan tehnyt hänet ja hänen perheensä tunnetuiksi.

Yhdysvaltalaisessa televisio-ohjelmassa *[The Masked Singer]]* esiintyi sen ensimmäisellä tuotanto­kaudella laulaja nimimerkillä *The Peacock*. Helmikuussa 2019 paljastettiin, että nimimerkin takana oli Donny Osmond.

Maaliskuussa 2019 Osmond esiintyi Kevin Nealonin kuvaamassa YouTube-videosarjassa *Hiking with Kevin*.  Videon Osmond ja Nealon vaeltavat lumisessa maastossa Sundance Resortissa Utahissa, ja lopuksi he kävelevät pitkin ruuhkaista Las Vegas Stripiä, kunnes Osmond johdattaa Nealonin näyttömän taakse hotelli Flamingon Donny & Marie Showroomissa, jossa hänen oli määrä esiintyä samana iltana.

Vuonna 2020 Osmond kutsuttiin kuuluisuutena Fox Broadcasting Companyn kilpailu­ohjelmaan *[[I Can See Your Voice]]*, sen ensimmäisen tuotanto­kauden neljännessä jaksossa, joka esitettiin 4. marraskuuta.

### ''Dancing with the Stars''
Vuonna 2009 Osmond osallistui parinaan Kym Johnson kilpailuohjelmaan ''Dancing with the Stars'' (*Tanssii tähtien kanssa*) sen yhdeksännellä tuotantokaudella. Hän pyrki tällöin osoittamaan olevansa parempi tanssija kuin sisarensa Marie, joka oli viidennellä tuotanto­kaudella päässyt finaaliin. Donny Osmond voittikin kilpailun. Eri viikoilla hän esitti seuraavat tanssit ja sai niistä seuraavat pistemäärät:

## Musikaalit

Osmond esiintyi Broadwayllä musikaalissa ensimmäisen kerran, kun George M. Cohanin *[[Litte Johnny Jones]]* vuodelta 1904 esitettiin uudestaan. Silloin Osmond tuli toisen aikaisemman teini-idolin, David Cassidyn tilalle, joka erosi esityksestä, kun sitä esitettiin kiertueella ennen kuin se tuli Broadwaylle. Teoksen esittäminen lopetettiin 29 ennakkoesityksen ja vain yhden varsinaisen esityksen jälkeen maaliskuussa 1982.

Osmond saavutti menestystä näyttelijänä esittäessään vuosina 1992-1997 esittäessään Joosefia yli 2000 kertaa Elgin Theatressa Torontossa musikaalissa *Joseph and the Amazing Technicolor Dreamcoat*. Hän palasi Chicagoon, jossa samaa musikaalia esitettiin 16 kuukauden ajan vuosina 1993–1994. Musikaalin esitysten aikana Osmond kärsi sosiaalisten tilanteiden pelosta, jotka saivat hänet tuntemaan itsensä hyvin hermostuneeksi. Vuonna 1997 Osmond keskeytti kiertueensa voidakseen esiintyä perheensä kanssa mormonikirkon näytelmässä *[[Hill Cumorah Pageant]]*. Tuottaja Andrew Lloyd Webber valitsi myöhemmin Osmondin esiintymään elokuvan vuoden 1999 versiossa.

Osmond palasi Broadwaylle 19. syyskuuta 2006 esittäen Gastonia musikaalissa Disneyn musikaalissa *[[Kaunotar ja hirviö (musikaali)|Kaunotar ja hirviö]]*. Alun perin hänen oli tarkoitus esiintyä yhdeksän viikon ajan, mutta yleisön pyynnöstä hän jatkoi esiintymistään joulukuuhun saakka ja palasi samaan rooliin vielä musikaalin viimeisessä esityksessä 29. heinäkuuta 2007.

Vuonna 2010 Osmond ja hänen sisarensa Marie esiintyivät Broadwayllä Marquis Theatressa show-ohjelmassa *Donny & Marie – A Broadway Christmas*, jota alun perin oli määrä esittää 9.–19. joulukuuta, mutta jota esitettiin useita kertoja myöhemminkin, viimeisen kerran 2. tammikuuta 2011. Joulukuussa 2011 Ford Center for the Performing Arts Oriental Theatressa Chicagossa esitettiin samantyyppinen show  *Donny & Marie – Christmas in Chicago*.  Joulukuussa 2014 he esittivät Torontossa samantyyppisen show'n, joka sai hyvin myönteiset arvostelut.

Kun *Joseph and the Amazing Technicolor Dreamcoat* joulukuussa 2024 esitettiin muutaman kerran uudestaan Edinburgh Playhousessa, Osmond esitti faaraon osaa.

## Muita aikaansaannoksia
### Donny Osmond Home
Vuonna 2013 Donny Osmond perusti huonekalu- ja koriste-esinekokoelman *Donny Osmond Home*  yhdessä vaimonsa Debbien sekä tällaisten esineiden valmistajien kanssa.

### Kirjailijana
Vuonna 1999 Donny Osmond kirjoitti omaelämäkerrallisen teoksen *Life is Just What You Make It: My Story So Far*, jonka laatimiseen osallistui myös Patricia Romanowski.  Siinä hän kertoo kulissientakaisista tapahtumista hänen teini-idoliaikanaan, siitä, kuinka hän katsoi julkisuuskuvansa heikkenevän hänen ryhtyessään sooloartistiksi, sekä paniikista, josta hän on kärsinyt lavalla esiintyessään.

## Julkisuuskuva
Donny Osmond on sanonut kärsivänsä saamastaan julkisuuskuvasta siitä lähtien kun televisio-ohjelma *Donny & Marie* vuonna 1979 päättyi. Allmusic-sivuston artikkelien mukaan hän kyllä edelleen oli lahjakas laulaja, mutta katsoi silti useiden vuosien ajan parhaaksi vetäytyä julkisuudesta. He was described in the 1980s as having an "unhip image", and he said he was embarrassed that the Osmond name was not considered cool. A publicist suggested that Osmond purposely plan an arrest for drug possession in order to change his image. "I remember hiring a publicist who figured out this whole campaign to get me busted for drugs and change my image."

Osmond ei hyväksy samaa sukupuolta olevien avioliittoa ja on kommentoinut asiaa sen jälkeen  kun Kaliforniassa vuonna 2008 tehtiin lakiehdotus (*[[Proposition 8 (2008)|Proposition 8]]*) sellaisten kieltämiseksi. Mormonikirkko kuului aloitteen tekijöihin, ja Osmond ilmoitti, ettei hän hyväksy samaa sukupuolta olevien avioliittoa, muttei myöskään tuomitse homoseksuaalisuutta. Hän mielestään homoseksuaalit on hyväksyttävä mormonikirkon jäseniksi, kutenkin edellyttäen että pysyvät naimattomina.

Maaliskuussa 2010 Osmond arvosteli Lady Gagan ja Beyoncén videota *Telephone* pitäen sitä siveettömänä.

## Perhe
Osmond meni 8. toukokuuta 1978 naimisiin Debra Glennin kanssa, joka on kotoisin Billingsistä Montanasta. Heidät vihittiin Salt Lake Templessä. Heillä on viisi poikaa: Don, Jeremy, Brandon, Chris ja Josh, ja 14 lapsenlasta, joista ensimmäinen syntyi vuonna 2005. Chris, joka myös on muusikko, esiintyi toisella tuotanto­kaudella yhdys­valtalaisessa tosi-tv-sarjassa *[[Claim to Fame (TV series)|Claim to Fame]]*, jossa kilpailijoiden oli arvattava tai selvitettävä, kenelle kuuluisuudelle toiset kilpailijat olivat läheistä sukua. Chris selviytyi kilpailun finaaliin saakka, sillä muut kilpailut eivät osanneet arvata hänen olleen Donnyn poika.

Vanhempiensa ja sisarustensa tavoin myös Donny Osmond kuuluu Myöhempien aikojen pyhien Jeesuksen Kristuksen kirkkoon eli mormoneihin. Jälkeenpäin hän on kirjoittanut, että nuorena hän olisi mielellään osallistua täysi­päiväisesti lähetystyöhön, mutta hän uransa oli sellainen, että kaikkien, myös hänen vanhempiensa ja kirkon johtajien mielestä hän sai paljon enemmän hyvää aikaan jatkamalla julkisia esiintymisiään, elämällä uskontonsa määräysten mukaan ja kertomalla uskostaan tavalla, joka ei loukkaa ketään. He continues sharing his beliefs in an extensive letters-and-comments portion of his website.

Donny Osmondin kaksi vanhinta veljeä, Viril ja Tom, ovat kuuroja ja hänen veljen­poikansa Justin huono­kuuloinen. Hän onkin kertonut julkisesti siitä, miten hän kasvoi veljiensä kanssa ja kuinka hän itsekin käytti heidän kanssaan viittoma­kieltä. Kahden kuuron lapsen synnyttyä kaikki, myös lääkärit, kehottivatkin heitä olemaan hankkimatta enää enempää lapsia, joita he kuitenkin lopulta saivat kaikkiaan seitsemän. *Donny and Marie Show*:ta esitettäessä hänen kuurot veljensä esiintyivätkin käyttäen viittoma­kieltä, ja vaikka he eivät kuulleetkaan musiikkia, Donnyn mukaan he kykenevät kyllä tuntemaan sen rytmin, ja esitysten aikana, myös kappaletta äänitettäessä, he tarkkailivat myös katseillaan todetakseen, pysyivätkö he tempossa.

Osmondin äidin­puoleisista esivanhemmista osa on aikoinaan asunut Merthyr Tydfilissä, Walesissa, ja kun hän vuonna 2001 esiintyi Walesissa, [BBC News] kertoi hänen palanneen juurilleen. On the [BBC's *[[The One Show]]*, a plaque was unveiled in the town to commemorate "the ancestors of Donny Osmond."

## Diskografia

### Studioalbumit
* *[[The Donny Osmond Album]]* (1971)
* *[[To You with Love, Donny]]* (1971)
* *[[Portrait of Donny]]* (1972)

* *[[Too Young (albumi)|Too Young]]* (1972)
* *[[Alone Together (Donny Osmondin albumi)|Alone Together]]* (1973)
* *[[A Time for Us (Donny Osmondin albumi)|A Time for Us]]* (1973)
* *[[Donny (albumi)|Donny]]* (1974)
* *[[Disco Train]]* (1976)
* *[[Donald Clark Osmond (albumi)|Donald Clark Osmond]]* (1977)
* *[[Donny Osmond (albumi)|Donny Osmond]]* (1989)
* *[[Eyes Don't Lie]]* (1990)
* *Christmas at Home* (1997)
* *This Is the Moment* (2001)
* *Somewhere in Time* (2002)
* *What I Meant to Say* (2004)
* *Love Songs of the 70s* (2007)
* *[[The Soundtrack of My Life]]* (2015)
* *[[Start Again (Donny Osmondin albumo)|Start Again]]* (2021)

## Filmografia
### Televisiossa

### Elokuvat

### Ääninäyttelijänä piirroselokuvissa ja -ohjelmissa

### Musiikkivideot

## Esiintymiset teattereissa

## Lähteet

## Aiheesta muualla

*Donny Osmondin viralliset sivut